Diari Oficial de la Generalitat Valenciana


Sumari del DOGV 6488, del 25-03-2011 (2011/3325)

RESOLUCIÓ de 24 de novembre de 2010, de la Direcció General per al Canvi Climàtic, per la qual s'acorda inscriure en el Registre del Sistema Comunitari de Gestió i Auditoria Ambientals (EMAS) Winton Ibérica, SA.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6488

Data del DOGV
:   25-03-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/3325


Data del document
:   24-11-2010

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * empresa privada

RESOLUCIÓ de 24 de novembre de 2010, de la Direcció General per al Canvi Climàtic, per la qual s'acorda inscriure en el Registre del Sistema Comunitari de Gestió i Auditoria Ambientals (EMAS) Winton Ibérica, SA. [2011/3325]  
Vista la sol·licitud presentada per Winton Ibérica, SA, s'emet aquesta resolució de conformitat amb els següents,  
  
Antecedents de fet  
1. Amb data 21 de setembre de 2010 té entrada en el Registre Auxiliar del Centre de Tecnologies Netes la sol·licitud d'inscripció en el Registre de Centres amb Sistemes de Gestió Ambiental de la Comunitat Valenciana, segons el Reglament comunitari EMAS, de Gabriel Esteve Capilla, en representació de Winton Ibérica, SA, per als seus centres ubicats al:  
C/ 29, 7-A, polígon industrial el Bony, 46968 Catarroja (València), camí dels Codonyers, núm. 13, polígon industrial de Massanassa, 46563 Massanassa (València), i per a les activitats de sanitat ambiental (desinfecció, desinsectació, desratització), tractament herbicida, qualitat de l'aire interior i prevenció i control de la legionel·la.  
2. Amb dates 25 d'octubre i 11 de novembre de 2010 l'interessat aporta la documentació complementària exigida i la declaració ambiental completa corresponent a l'any 2009, validada pel verificador ambiental AENOR, acreditat per ENAC amb el núm. ES-V-0001.  
  
  
Fonaments de dret  
1. Mitjançant el Reial decret 85/1996, de 26 de gener, s'estableixen les normes per a l'aplicació del Reglament (CEE) núm. 1836/1993, de 29 de juny, pel qual es permet que les empreses del sector industrial s'adherisquen amb caràcter voluntari a un sistema comunitari de gestió i auditoria ambientals.  
2. El Govern Valencià, mitjançant el Decret 28/1998, de 20 de març, designa la Direcció General de Qualitat Ambiental com a organisme competent, en l'àmbit de la Comunitat Valenciana, per a realitzar les comeses i efectuar les funcions a què fa referència el reglament comunitari esmentat i per Ordre de 5 de març de 1999, de la Conselleria de Medi Ambient, es crea i regula el registre de centres de la Comunitat Valenciana que tinguen implantat un sistema de gestió ambiental d'acord amb els requisits del Reglament EMAS.  
3. El Reglament (CE) núm. 761/2001 de 19 de març, que deroga el Reglament (CEE) núm. 1836/1993, estableix un sistema comunitari de gestió i auditoria ambientals (EMAS) que permet la participació amb caràcter voluntari de les organitzacions per a l'avaluació i millora del comportament ambiental i la difusió de la informació.  
  
4. El Reglament (CE) núm. 1221/2009, de 25 de novembre, que deroga el Reglament (CE) núm. 761/2001 i les decisions 2001/681/CE i 2006/193/CE de la Comissió, permet la participació voluntària d'organitzacions en un sistema comunitari de gestió i auditoria ambientals (EMAS).  
5. En l'àmbit de la Comunitat Valenciana, mitjançant el Decret 19/2009, de 3 de novembre, del president de la Generalitat, s'assignen a la Conselleria de Medi Ambient, Aigua, Urbanisme i Habitatge les competències en matèria de medi ambient. Al seu torn, i d'acord amb l'article 9 del Decret 198/2009, de 6 de novembre, del Consell, la Direcció General per al Canvi Climàtic exerceix les funcions en matèria de control de la contaminació. Pel Decret 139/2009, de 18 de setembre, s'aprova el Reglament orgànic i funcional d'aquesta Conselleria i, de conformitat amb el Decret 144/2005, de 7 d'octubre, pel qual es crea el Centre de Tecnologies Netes, correspon a l'Àrea del Centre de Tecnologies Netes exercir les competències en matèria d'EMAS.  
  
D'acord amb tot això, com també amb l'informe proposta de l'Àrea del Centre de Tecnologies Netes, fent ús de les atribucions que em confereix el Reglament orgànic i funcional d'aquesta Conselleria, resolc:  
  
Inscriure en el Registre del Sistema Comunitari de Gestió i Auditoria Ambientals (EMAS), conforme al Reglament (CE) núm. 1221/2009, de 25 de novembre, l'empresa Winton Ibérica, SA, per a les activitats de sanitat ambiental (desinfecció, desinsectació, desratització), tractament herbicida, qualitat de l'aire interior i prevenció i control de la legionel·la, en els seus centres ubicats al:   
C/ 29, 7-A, PI el Bony, 46996 Catarroja (València), camí dels Codonyers, núm. 13, PI de Massanassa, 46454 Massanassa (València), amb el número: ES-CV-000037.  
La declaració ambiental ha de ser actualitzada i validada anualment, d'acord amb el Reglament (CE) núm. 1221/2009, i ha de presentar-se davant de la direcció general competent en el Registre de Centres que tinguen implantat un sistema de gestió ambiental d'acord amb els requisits del Reglament EMAS.  
De la mateixa manera, tots els elements del sistema de gestió ambiental han de ser revisats en un període no superior a 36 mesos, és a dir, abans del 29 de juliol de 2013, i posteriorment ha de presentar-se la nova declaració ambiental validada davant de la direcció general competent en el Registre de Centres que tinguen implantat un sistema de gestió ambiental d'acord amb els requisits del Reglament EMAS.  
  
  
Contra aquesta resolució, que no posa fi a la via administrativa, es pot presentar recurs d'alçada davant de la Secretaria Autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà de la notificació d'aquesta resolució, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
  
Paterna, 24 de novembre de 2010.- El director general per al Canvi Climàtic: Jorge Lamparero Lázaro.